મુંબઈને ભારતની આર્થિક પાટનગર બનાવવામાં બોમ્બે સ્ટોક એક્સચેન્જ મહત્વનો ભાગ ભજવી રહ્યું છે. બોમ્બે સ્ટોક એક્સચેન્જની સ્થાપનાં આજના દિવસે જ 1875માં થઈ હતી. 1875માં બીએસઈની સ્થાપનાં 'ધ નેટિવ શેર અને સ્ટોક બ્રોકર્સ 'નામથી કરવામાં આવી હતી.19મી સદીના બિઝનેસમેન પ્રેમચંદ રોયચંદ ધ નેટિવ શેર અને સ્ટોક બ્રોકર્સનાં ફાઉંડીંગ મેમ્બર હતા જેને આજે આપણે બોમ્બે સ્ટોક એક્સચેન્જના નામે ઓળખીયે છીએ પ્રેમચંદ તે દિવસોમાં કોટન કિંગના નામથી વિખ્યાત હતા.ધ નેટિવ શેર અને સ્ટોક બ્રોકર્સની સ્થાપનાં લગભગ 25 બ્રોકર્સે 1રૂપિયાથી કરી હતી. આ એસોસિએશનને દલાલ સ્ટ્રીટ પર આવેલા એડવોકેટ ઓફ ઇન્ડિયા બિલ્ડિંગમાં એક ફ્લોર ભાડે લઈ શરૂ કરવામાં આવ્યું હતું. જેનું ભાડું મહીને 100રૂપિયા હતું.બોમ્બે સ્ટોક એક્સચેન્જ એશિયાનું સૌથી જૂનું અને ભારતનું પ્રથમ સ્ટોક એક્સચેન્જ છે.બોમ્બે સ્ટોક એક્સચેન્જને 6 માઈક્રો સેકંડની સાથે વિશ્વનું સૌથી ઝડપી સ્ટોક એક્સચેન્જ માનવામાં આવે છે.બોમ્બે સ્ટોક એક્સચેન્જ વિશ્વનું દસમા નંબરનું સૌથી મોટું સ્ટોક એક્સચેન્જ છે. બીએસઈની કુલ બજાર મૂડી લગભગ 158લાખ કરોડ છે. બીએસઈ ભારતમાં પ્રથમ અને વિશ્વનું બીજું એવું સ્ટોક એક્સચેન્જ છે જેને ISO 9001:2000નું પ્રમાણપત્ર મળ્યું છે.5000 લિસ્ટેડ કંપનીઓની સાથે બોમ્બે સ્ટોક એક્સચેન્જ એશિયા અને વિશ્વમાં સૌથી પ્રથમ ક્રમે છે.બીએસઈનું બેન્ચમાર્ક 'સેન્સેક્સ' નામ જાણીતા ટેકનિકલ ઍનાલિસ્ટ દીપક મોહોનીએ 1989માં પાડયું હતું.